*Likumprojekts*

**Grozījumi likumā „Par tiesu varu”**

Izdarīt likumā „[Par tiesu varu](http://m.likumi.lv/doc.php?id=62847)” (Latvijas Republikas Augstākās Padomes un Valdības Ziņotājs, 1993, 1.nr.; Latvijas Republikas Saeimas un Ministru Kabineta Ziņotājs, 1994, 1., 13.nr.; 1995, 10., 22.nr.; 1996, 3., 13.nr.; 1997, 5., 21.nr.; 1998, 22., 23.nr.; 1999, 23.nr.; 2001, 24.nr.; 2002, 23.nr.; 2003, 14.nr.; 2004, 2.nr.; 2005, 8., 20.nr.; 2006, 7., 24.nr.; 2007, 24.nr.; 2008, 10., 24.nr.; 2009, 2., 12., 14.nr.; Latvijas Vēstnesis, 2009, 199.nr.; 2010, 99., 206.nr.; 2011, 99., 120.nr.; 2013, 128.nr., 2013, 201.nr., 2014, 228.nr., 2015, 97.nr.) šādus grozījumus:

1. Aizstāt visā likumā vārdu „departaments” (attiecīgā locījumā) ar vārdu „Senāts” (attiecīgā locījumā), izņemot pārejas noteikumu 10., 16. un 58.punktā.

2. Izteikt 28.2panta piektās daļas trešo teikumu šādā redakcijā:

„Publicējot tiesas nolēmumus, izņemot atklātās tiesas sēdēs pieņemtus tiesu spriedumus administratīvajās lietās, aizsedz to informācijas daļu, kas atklāj fiziskās personas identitāti. Publicējot spriedumus krimināllietās par noziedzīgu nodarījumu pret cilvēci, mieru, kara noziegumiem, genocīdu vai pret valsti, kā arī par noziedzīgu nodarījumu valsts institūciju dienestā aizsedz to informācijas daļu, kas atklāj liecinieku, cietušo, kā arī personu, kas noziedzīgā nodarījuma rezultātā ir gājušas bojā, identitāti.”

3. 33.pantā:

izteikt otro daļu šādā redakcijā:

„(2) Rajona (pilsētas) tiesas priekšsēdētāju uz pieciem gadiem ieceļ amatā Tieslietu padome pēc tieslietu ministra priekšlikuma. Tieslietu padome atbrīvo tiesas priekšsēdētāju no amata pirms termiņa pēc viņa paša vēlēšanās vai pēc tieslietu ministra priekšlikuma, ja tiesas priekšsēdētājs amata pienākumu izpildē pieļāvis rupjus pārkāpumus vai nespēj kvalitatīvi nodrošināt tiesas administratīvā darba vadību.”;

izslēgt 2.¹daļu.

4. 40.pantā:

izteikt otro daļu šādā redakcijā:

„(2) Apgabaltiesas priekšsēdētāju uz pieciem gadiem ieceļ amatā Tieslietu padome pēc tieslietu ministra priekšlikuma. Tieslietu padome atbrīvo apgabaltiesas priekšsēdētāju no amata pirms termiņa pēc viņa paša vēlēšanās vai pēc tieslietu ministra priekšlikuma, ja apgabaltiesas priekšsēdētājs amata pienākumu izpildē pieļāvis rupjus pārkāpumus vai nespēj kvalitatīvi nodrošināt tiesas administratīvā darba vadību.”;

izslēgt 2.1daļu.

5. Izteikt 42.panta trešo daļu šādā redakcijā:

„(3) Apgabaltiesas tiesu kolēģijas apstiprina apgabaltiesas priekšsēdētājs.”

6. Izteikt 48.1panta pirmās daļas pirmo teikumu šādā redakcijā:

„Tiesnešu disciplinārkolēģijas, Tieslietu padomes un Tiesnešu kvalifikācijas kolēģijas lēmumu tiesiskuma izvērtēšanai Augstākajā tiesā tiek sasaukta Disciplinārtiesa.”

7. Izteikt 51.panta pirmo daļu šādā redakcijā:

„(1) Par tiesnesi var būt persona, kura atbilst šādām obligātajām prasībām:

1) ir Latvijas pilsonis ar nevainojamu reputāciju;

2) prot valsts valodu augstākajā līmenī;

3) ieguvusi augstāko profesionālo vai akadēmisko izglītību (izņemot pirmā līmeņa profesionālo izglītību) un jurista kvalifikāciju, kā arī maģistra vai doktora grādu;

4) ir augsti kvalificēts un godīgs jurists;

5) ir sasniegusi 30 gadu vecumu.”

8. Izteikt 52.pantu šādā redakcijā:

„**52.pants. Rajona (pilsētas) tiesas tiesneša amata kandidāts**

Par rajona (pilsētas) tiesas tiesnesi var iecelt personu, kura:

1) vismaz piecus gadus darbojusies juridiskajā specialitātē pēc jurista kvalifikācijas iegūšanas, vai vismaz piecus gadus strādājusi tiesas priekšsēdētāja palīga vai tiesneša palīga amatā;

2) ir nokārtojusi kvalifikācijas eksāmenu;

3) atbilst šā likuma 51.panta pirmajā daļā izvirzītajām prasībām.”

9. Izslēgt 54.panta ceturto daļu.

10. Izteikt 54.1pantu šādā redakcijā:

„**54.1pants. Rajona (pilsētas) tiesas un apgabaltiesas tiesneša amata kandidāta atlases, stažēšanās un kvalifikācijas eksāmena kārtošanas kārtība**

(1) Uz rajona (pilsētas) tiesas un apgabaltiesas tiesneša amatu saskaņā ar šā likuma 52.pantu un 53.panta pirmo daļu pretendējošu rajona (pilsētas) tiesas un apgabaltiesas tiesneša amata kandidātu atlases, stažēšanās un kvalifikācijas eksāmena kārtošanas kārtību nosaka Tieslietu padome.

(2) Stažēšanās laiku nosaka Tiesnešu kvalifikācijas kolēģija, ievērojot tiesneša amata kandidāta profesionālās sagatavotības līmeni.

(3) Kandidāts, kas nav nokārtojis kvalifikācijas eksāmenu, atkārtoti pretendēt uz tiesneša amatu var ne agrāk kā pēc gada. Gada termiņu sāk skaitīt ar dienu, kad tiesneša amata kandidāts saņēmis atteikumu attiecībā uz viņa kandidatūras turpmāko virzīšanu tiesneša amatam.”

11. Papildināt ar 54.²pantu šādā redakcijā:

„**54.2pants. Augstākās tiesas tiesneša amata kandidāta atlases, stažēšanās un kvalifikācijas eksāmena kārtošanas kārtība**

(1) Uz Augstākās tiesas tiesneša amatu saskaņā ar šā likuma 54.panta pirmo daļu pretendējošu Augstākās tiesas tiesneša amata kandidātu atlases, stažēšanās un kvalifikācijas eksāmena kārtošanas kārtību nosaka Tieslietu padome.

(2) Stažēšanās laiku nosaka Augstākās tiesas priekšsēdētājs pēc Tiesnešu kvalifikācijas kolēģijas priekšlikuma, ievērojot tiesneša amata kandidāta profesionālās sagatavotības līmeni.

(3) Kandidāts, kas nav nokārtojis kvalifikācijas eksāmenu, atkārtoti pretendēt uz tiesneša amatu var ne agrāk kā pēc gada. Gada termiņu sāk skaitīt ar dienu, kad tiesneša amata kandidāts saņēmis atteikumu attiecībā uz viņa kandidatūras turpmāko virzīšanu tiesneša amatam.”

12. 55.pantā:

izteikt 3.punktu šādā redakcijā:

 „3) pret kurām kriminālprocess izbeigts uz nereabilitējošiem pamatiem;”

13. Izteikt 62.pantu šādā redakcijā:

„**62.pants. Augstākās tiesas tiesneša apstiprināšanas kārtība**

(1) Augstākās tiesas tiesneša amata kandidātu pēc Augstākās tiesas priekšsēdētāja priekšlikuma amatā apstiprina Saeima bez pilnvaru termiņa ierobežojuma.

(2) Pēc tiesneša apstiprināšanas Augstākās tiesas tiesneša amatā, Augstākās tiesas struktūrvienību, kurā pildāmi tiesneša pienākumi, nosaka saskaņā ar šā likuma 50.panta ceturto daļu.”

14. Aizstāt 66.pantā vārdus „Saeima pēc Tieslietu padomes priekšlikuma” ar vārdiem „Tieslietu padome”.

15. 73.1pantā:

aizstāt otrajā daļā vārdus „Saeima pēc Tieslietu padomes priekšlikuma” ar vārdiem „Tieslietu padome”;

aizstāt 2.1daļā vārdus „Saeima pēc Tieslietu padomes priekšlikuma” ar vārdiem „Tieslietu padome”;

izteikt trešo daļu šādā redakcijā:

„(3) Ja tiesnesis saņēmis pozitīvu atzinumu, Tiesnešu kvalifikācijas kolēģija virza tiesneša kandidatūru pārcelšanai amatā. Ja uz vienu amata vakanci pretendē vairāki kandidāti, kas saņēmuši pozitīvu atzinumu, Tiesnešu kvalifikācijas kolēģija pārcelšanai amatā, pieņemot motivētu lēmumu, virza piemērotāko kandidātu.”

16. Izslēgt 75.panta pirmajā daļā vārdus „Goda tiesnesim”.

17. Izslēgt 77.panta pirmajā daļā vārdus „vai Goda tiesnesim”.

18. Izslēgt 79.pantā vārdus „Augstākās tiesas Goda tiesnesim vai”.

19. 89.11pantā:

otrajā daļā aizstāt vārdus „darbā citā tādā pašā tiesu instancē” ar vārdiem „šajā likumā noteiktajos gadījumos”;

papildināt ar 9.2daļu šādā redakcijā:

„(92) Tieslietu padome apstiprina tiesnešu, tiesas un zemesgrāmatu nodaļas darbinieku mācību programmas saturu.”

20. Papildināt ar 89.12pantu šādā redakcijā:

„**89.12pants. Tieslietu padomes lēmuma pārsūdzēšana**

(1) Tieslietu padomes lēmumu par tiesisko attiecību nodibināšanu, grozīšanu, vai izbeigšanu, tiesnesis, uz kuru tas attiecas, var pārsūdzēt Disciplinārtiesā.

(2) [Tiesnešu disciplinārās atbildības likuma](http://likumi.lv/doc.php?id=57677) noteikumi, kas attiecas uz sūdzību par tiesnešu disciplinārkolēģijas lēmumu sagatavošanu un izskatīšanu, ir attiecināmi arī uz sūdzību par Tieslietu padomes lēmumu sagatavošanu un izskatīšanu tiktāl, ciktāl šis likums nenosaka citādi.

(3) Izskatot sūdzību par Tieslietu padomes lēmumu, Disciplinārtiesa var:

1) atstāt Tieslietu padomes lēmumu negrozītu un sūdzību noraidīt;

2) atcelt Tieslietu padomes lēmumu un nosūtīt materiālus atkārtotai izskatīšanai Tieslietu padomē;

3) izbeigt lietu, ja nokavēts termiņš sūdzības iesniegšanai vai sūdzība atsaukta;

(4) Disciplinārtiesas lēmums stājas spēkā tā paziņošanas brīdī un nav pārsūdzams.”

21. Papildināt 107.1panta otro daļu ar 24.punktu šādā redakcijā:

„24) nodrošina drošību rajona (pilsētas) tiesās un apgabaltiesās. Drošības pamatprasības nosaka Ministru kabinets.”

22. Izslēgt pārejas noteikumu 68.punktā vārdus „Augstākās tiesas Goda tiesnesim vai”.

23. Pārejas noteikumos:

izslēgt pārejas noteikumu 69.punktu.

papildināt pārejas noteikumus ar 88. un 89.punktu šādā redakcijā:

„88. Līdz šā likuma 54.1panta pirmajā daļā un54.2panta pirmajā daļāminētās kārtības spēkā stāšanās dienai, ir spēkā Ministru kabineta 2009.gada 3.marta noteikumi Nr.204 „Tiesneša amata kandidāta atlases, stažēšanās un kvalifikācijas eksāmena kārtošanas kārtība.”.

89. Ministru kabinets līdz 2016.gada 1.janvārim izdod šā likuma 107.1panta otrās daļas 24.punktā paredzētos noteikumus.”

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

25.05.2015 15:21

1121

K.Bajāre-Grīnberga

67036775, Kintija.Bajare-Grinberga@tm.gov.lv